Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 175/12/3309	Trenčín, 28.2.2012
EEČ : 2-28-23-2012

U Z N E S E N I E

Trestná vec:	obvinený XXXXX 
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
že XXXXX dňa 03.11.2010 po predchádzajúcej dohode s XXXXX uzatvoril v Trenčíne so spoločnosťou XXXXX, XXXXX XXXXX, XXXXX zmluvu o úvere č. XXXXX, ktorej predmetom bolo poskytnutie úveru vo výške 500,-Eur, pričom XXXXX pri uzatváraní tejto zmluvy uviedol veriteľovi klamlivé údaje o svojom zamestnaní v spoločnosti XXXXX v ktorej nikdy nepracoval, kedy mu doklady o jeho údajnom zamestnaní zaobstaral XXXXX, následne poskytnutý úver spolu s príslušným poplatkom za jeho vybavenie vôbec nesplácal, okrem zloženia sumy 2,50,-Eur pri podpise úverovej zmluvy, čím takýmto svojim konaním spoločne s XXXXX spôsobili poškodenej spoločnosti XXXXX, XXXXX XXXXX, XXXXX celkovú škodu vo výške 687,50,-Eur
Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Policajt uznesením podľa § 206 odsek 1 Trestného poriadku sp. zn. XXXXX zo dňa 28.09.2011 vzniesol obvinenie XXXXX pre prečin úverového podvodu spolupáchateľstvom podľa § 20 k § 222 ods. 1  Trestného zákona na skutkovom základe uvedenom vo výrokovej časti tohto rozhodnutia. 

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

V rámci takto vymedzeného ustanovenia prokurátor zo zákona musí trestné stíhanie zastaviť, len čo sa hodnoverným spôsobom dozvie o vzniku niektorého z dôvodov uvedeného v § 9 odsek 1 Trestného poriadku. 

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel, alebo bol vyhlásený za mŕtveho. 	
	
           Z úmrtného listu zo dňa 16.11.2011 zapísaného v knihe úmrtí matričného úradu Trenčín, XXXXX je nepochybne preukázané, že obvinený XXXXX., nar. XXXXX v Trenčíne, trvale bytom XXXXX dňa XXXXX zomrel v Trenčíne. 

          Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto rozhodnutia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Mikuš
prokurátor